Държавен вестник, бр. 13, 2026 г., стр. 133

БРОЙ  13	
Д Ъ Р Ж А В Е Н  В Е С Т Н И К 	
СТР.  133  
Разположението на работилниците, складовете, навесите за торове и др. трябва да осигурява 
правилно протичане и организация на работните процеси. За правилно и безопасно протичане на 
учебно-производствения процес е необходимо да се обезпечи: работно облекло, лични предпазни 
средства, медико-санитарни средства и средства, уреди и системи за гасене на пожари. 
5.2.3. Учебна животновъдна ферма 
Учебната животновъдна ферма трябва да отговаря на ветеринарномедицинските, 
включително мерките на биосигурност и зоохигиенните изисквания (необходима площ за 
отглеждане на едно животно; ограждение, необходим обем въздух за едно животно; температура, 
влажност и скорост на движение на въздуха; съдържание на вредни газове, прах и 
микроорганизми, вентилация на помещението, осветление и др.). Учебната животновъдна ферма 
трябва да отговаря на европейското и националното законодателство в сферата на здравеопазване 
на животните, хуманното отношение към тях и безопасността на храните. 
5.2.4. Учебно-опитно поле 
Учебно-опитното поле следва да отговаря на основните нормативни изисквания за: 
изложение на площта; подходящ тип почва; възможност за напояване; възможност за работа с 
техника. 
5.2.5. Машинно-тракторен парк 
Машинно-тракторният парк трябва да отговаря на основните изисквания за: определена 
открита и закрита площ за съхраняване на техниката; ремонтна работилница, оборудвана със 
стендове и инструменти; земеделски машини за обработка на почвата, сеитба, торене, растителна 
защита, прибиране на продукция и други агротехнически дейности; изправен ръчен и помощен 
инвентар; площадка за гориво-смазочни материали – почистена от суха растителност и отделена 
с изорана ивица, широка най-малко 3 м; специални оградени складове за химически препарати и 
минерални торове, отдалечени от жилищни помещения, водоеми и ферми най-малко на 200 м. 
Материалната база трябва да бъде в съответствие с изискванията на действащите нормативни 
актове. 
6. Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионални направления „Администрация и управление“ и „Икономика“ от областта на 
висше образование „Социални, стопански и правни науки“; от професионални направления 
„Животновъдство“, „Ветеринарна медицина“ и „Растениевъдство“ от областта на висше 
образование „Аграрни науки и ветеринарна медицина“ и от професионални направления 
„Машинно инженерство“ и „Общо инженерство“ от областта на висше образование „Технически 
науки“ от Класификатора на областите на висше образование и професионалните направления“, 
приет с Постановление № 125 на Министерския съвет от 2002 г. (ДВ, бр. 64 от 2002 г.), 
съответстващи на професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности.  
362